Пасля, упэўнены, што няма сілы над яго замовамі на замках у высокай вежы, князь вырашыў крыху адпачыць. Потым ён знойдзе і таго смельчака, што трымаў за рукі князёўну, і тых здраднікаў, якія дапамаглі Разальцы выбрацца на святло. Крыху пазней... Цяпер князь адчувальна паслабеў. Яму патрэбны сілы, абудзіць якія павінна было чароўнае зелле, тая маладосць, якой квітнела яго дачка. Хутка, вельмі хутка настане гэта імгненне. А пакуль было загадана пільнаваць княства не толькі змрочным рыцарам, але і ўсім слугам-зданям, — на той выпадак, калі нехта асмеліцца патурбаваць князя.